Malmbanan

Malmbanan er det svenske navnet på den 473 km lange jernbanen mellom Narvik i Norge og Luleå i Sverige. Den norske delen går under navnet Ofotbanen. Strekningen fra svenskegrensen til Kiruna kalles Norra omloppet og strekningen mellom Kiruna og Luleå kalles Södra omloppet.

Gruveselskapet LKAB transporterer jernmalm på banen fra gruvene i Kiruna og Malmberget til havnene i Narvik og Luleå for eksport, med hoveddelen over Narvik havn. Den ble elektrifisert i 1923 som en av de første i Norge/Sverige. 

En stor del av godstrafikken fra Oslo-området går gjennom Sverige via Malmbanan til Narvik der det distribueres videre med lastebil.

 Historie og planer 
Strekningen mellom Gällivare og Luleå ble åpnet i 1888, og den siste delen mellom Kiruna og Narvik ble trafikkert fra 15. november 1902 og ble offisielt åpnet den 14. juli 1903 av kong Oscar II av Sverige og Norge. Den svenske delen av Malmbanan ble elektrifisert i 1915, som den første lengre jernbanestrekningen i Sverige, mens den norske delen (Ofotbanen) ble elektrifisert i 1923. Malmbanan var verdens nordligste elektrifiserte jernbane inntil Murmanbanen ble elektrifisert i 2005.

En møtestasjon var ferdigstilt våren 2011, Den ble bygd ved Sunderby sykehus mellom Luleå og Boden.

En stor del av godstrafikken mellom Sør-Norge og Nord-Norge går fra Alnabru via Sverige til Narvik.

 Strekning utenom Kiruna (2012) 

En ny strekning er bygd utenom Kiruna. Den ble bygd fordi malmutvinningen har forårsaket en kraftig innsynkning i bakken. Den nye strekningen er 18 km lang og går vest for Kiirunavaara. Den ble påbegynt i 2009 og var ferdigstilt 31. august 2012.Trafikverket, Kirunaprojektet  Kostnaden for strekningen var omtrent 2 milliarder svenske kroner.SVT Nordnytt: Kirunas nya järnväg invigd  31. august 2013

 Avsporinger i 2023 og 2024
Tre togavsporinger på Malmbanen ble etterforsket som mulig hybridkrigføring igangsatt av Russland. Säkerhetspolisen ble innkoblet 29. april 2024.Urspårningarna på Malmbanan – nu är Säpo inkopplade, svt.se, 29. april 2024Sabotage utreds efter urspårningen på Malmbanan, svt.se, 26. februar 2024, oppdatert 29. april 2024

Den første avsporingen fant sted om kvelden 17. desember 2023. Da sporet et full-lastet malmtog med ti vogner av ved Vassijaure stasjon, 130 km nordvest for Kiruna. Toget var på vei til Narvik. Det var omfattende skader på skinner, sviller, sporveksler og kontaktledninger i Vassijaure. Det var også omfattende skader på det nordlige «snøgalleriet» (en tunnel som beskytter banen) og skader på skinnene hele veien på den kilometerlange strekningen mellom Kopparåsen og Vassijaure.Andreas Budalen, Susanne Skjåstad Lysvold: Juleposten kan bli forsinket etter dramatisk togavsporing i Sverige, nrk.no, 18. desember 2023 kl 14:36 Sveriges Television meldte at det var behov for reparasjoner over en strekning på 15 km. Banen mellom Kiruna og Narvik var stengt i 65 dager etter dette.

Den 22. mai 2025 la Statens haverikommission frem sin rapport. Undersøkelsene fant en utmattingssprekk på innsiden av flensen til et hjul, hvorfra et sprøbrudd bredte seg helt til navet. Dette gjorde at hjulet mistet presspasningen og begynte å bevege seg innover på akselen. Hjulet sporet av inne i høyre skinne i kjøreretningen og rullet avsporet i 15 km til Vassijaure. De tre andre hjulene fortsatte å følge skinnene. Nærmere Vassijaure sporet også det venstre hjulet på samme aksel av inne i skinnene. Da hjulene ble presset sammen i første gir og inn i Vassijaure, forverret avsporingen seg.Inger Haupt: 
Ett enda järnvägshjul orsakade LKAB:s miljardförluster, SVT, 22. mai 2025

Den andre avsporingen fant sted om kvelden 25. februar 2024. Et tog med syv tomme malmvogner sporet av ved riksgrensen mellom Norge og Sverige.Marius Guttormsen, Thomas Fredrik Kristensen:  Fortviler over ny avsporing: Gruveselskap taper 100 millioner per dag, nrk.no, 25. februar 2024 kl 18:53Andreas Budalen: Etterforsker om togavsporing på malmbanen kan være sabotasje, nrk.no, 26. februar 2024 kl 14:39 Banen ble da stengt i 11 dager, frem til 6. mars 2024.

Den 26. april 2024 rundt kl 20 om kvelden inntraff en tredje avsporing; et tomt malmtog sporet av ved Vassijaure stasjon.Malmtåg spårade ur igen på Malmbanan vid Vassijaure, svt.se, 29. april 2024    
En halv miljard för reparation av Malmbanan, svt.se, 13. desember 2024 Den 7. februar 2025 konkluderte en rapport fra Haverikommissionen at avsporingen skyldtes for mye snø og et hull i snøbeskyttelsen ved «snøgalleri 14».Rapport om Malmbanans urspårning klar – berodde på hål i snöskydd, SVT, 7. februar 2025.

 Kapasitetsutvidelser 

Utsikter til betydelig økning i malmfrakten mellom Kiruna og Narvik har medført at Trafikverket for Norra omloppet og Bane NOR for Ofotbanen har utredet ulike kapasitetsutvidelser. Det har blitt utredet krysningsspor og i 2013 la Trafikverket frem en utredning om dobbeltspor.Utredning - Dobbeltspor på Ofotbanen, Jernbaneverket, 2013 

Det at Sverige (2024) og Finland (2023) ble NATO-medlemmer endret Norden (og NORDEFCO) til å bli ét samlet og felles militært operasjonsområde.Hilde-Gunn Bye: Nordiske og amerikanske hærgeneraler planlegger for store fellesoperasjoner i Norden, highnorthnews.com, 26. august 2024 kl 15:24, oppdatert 28. august 2024 kl 11:38 I budsjettdokumentet for 2025, som ble offentliggjort 20. september 2024, het det at Norge skal bidra med styrker til å forsvare Finland og Sverige, og ta imot forsterkninger og forsyninger.Kjell Persen: Avis: Norske soldater skal bidra i ny Nato-styrke i Finland, tv2.no, 9. oktober 2024 kl 16:01Prop. 1 S (2024–2025). For budsjettåret 2025 under Forsvarsdepartementet. Utgiftskapitler: 1700–1791. Inntektskapitler: 4700–4799, regjeringen.no, Tilråding fra Forsvarsdepartementet 20. september 2024, godkjent i statsråd samme dag. (Regjeringen Støre). Proposisjon til Stortinget (forslag til stortingsvedtak)

Den 20. juni 2024 lanserte statslederne for Norge, Sverige og Finland samarbeid om en militær transportkorridor. Man vil muliggjøre transport av utstyr og personell fra øst til vest i større grad enn tidligere.Vil etablere militær transportkorridor i nord, regjeringen.no, Statsministerens kontor, Forsvarsdepartementet, 20. juni 2024 Dobbeltspor på Ofotbanen mellom Narvik og Luleå, ble lagt inn i Nasjonal transportplan for 2025–2036.

I mars 2024 begynte Sverige å planlegge dobbeltspor mellom Luleå og Boden i Norrbottens län. De framskyndet arbeidet med å utbedre Malmbanan til 2026 istedenfor 2028 som opprinnelig var planen. Det opplyste den svenske samferdsels- og boligministeren, Andreas Carlson, i mars 2024.

Den 11. februar 2025 varslet den svenske regjeringen at de starter med kapasitetsutvidelser våren 2025. Fire møtespor forlenges slik at de i praksis blir dobbeltspor. Forlengelsene vil skje i Sikträsk, Harrträsk, Näsberg og Nuortikon, og øke kapasiteten mellom Gällivare og Boden med 30 prosent.

Linjekart





|}

 Referanser 

 Kilder 
 Eisenbahn- und Verkehrsatlas von Europa, J. J. Arnd, Leipzig 1897.
 Trafikverkets linjekart

Eksterne lenker
 MTAB 
 Norrbottens Järnvägsmuseum 
 Tidtabell for Malmbanan 

Kategori:Jernbanestrekninger i Sverige
Kategori:Norrbottens län
Kategori:Etableringer i 1888
Kategori:Jernbanestrekninger åpnet i 1888
Kategori:1888 i Sverige
Kategori:Gruvedrift i Sverige